stanford-oval/wikipedia huggingface dataset:
Pieni merenneito (vuoden 1989 elokuva)
Ääninäyttelijät

| Alkuperäinen näyttelijä | Suomalainen näyttelijä (vuoden 1990 dubbaus) | Suomalainen näyttelijä (vuoden 1998 dubbaus) | Rooli |
| --- | --- | --- | --- |
| Jodi Benson | Johanna Nurmimaa | Nina Tapio | Ariel |
| Jason Marin | Arto Koskelo | Dimitri Qvintus | Pärsky |
| Samuel E. Wright | Tom Wentzel | Antti Pääkkönen | Sebastian |
| Buddy Hackett | Mikko Kivinen | Jukka Voutilainen | Joonas |
| Pat Carroll | Ulla Tapaninen | Ulla Tapaninen | Ursula / Vanessa |
| Christopher Daniel Barnes | Matti Olavi Ranin | Jyri Ojaluoma | Erik |
| Kenneth Mars | Esa Saario | Esa Saario | Triton |
| Ben Wright | Aarre Karén | Veikko Honkanen | Kristian |
| Paddi Edwards | Eila Pehkonen | Jukka Rasila | Kiero ja Liero |
| René Auberjonois | Matti Ranin | Matti Ranin | Louis |
| Edie McClurg | Rauha Rentola | Maija-Liisa Peuhu | Lotta |
| Will Ryan | Pekka Autiovuori | Jarkko Tamminen | Merihevonen |
| Kimmy Robertson | Aino Seppo | Petra Karjalainen | Andrina |
| Caroline Vasicek | Raili Tiensuu | Kiti Kokkonen | Aquata |
| Caroline Vasicek | Anitta Niemi | Annamari Metsävainio | Attina |
| Jack Angel, Patrick Pinney, Philip Clarke | Matti Ranin, Kaarlo Juurela | Markku Riikonen | Merimiehet Erikin laivassa |
Laulut

| Alkuperäinen nimi | Suomenkielinen nimi |
| --- | --- |
Fathoms Below: Merenneitojen luo
Daughters of Triton: Tritonin tyttäret
Part of Your World: Kanssasi sun (1990) Unelmiin mä jään (1998)
Under the Sea: Aalloissa siis
Poor Unfortunate Souls: Onnettomat sielut (1990) Surkeat sielut (1998)
Les Poissons
Kiss the Girl: Pussaapas tyttöä (1990)  Suudelkaa (1998)
Kritiikkiä

Yhdysvaltojen etelävaltioiden baptistikirkko kritisoi 1990-luvun puolivälissä voimakkaasti Disney-yhtiötä perhearvojen hylkäämisestä. Sen mielestä Pienen merenneidon hääkohtauksessa pappi kiihottuu seksuaalisesti.
Aiheesta muualla

Disneyn suomenkieliset kotisivut
Europa Visionin vuonna 1991 julkaisema VHS-julkaisu, joka sisältää elokuvan ensimmäisen vuonna 1990 valmistuneen suomenkielisen ääniraidan. Kyseisellä ääniraidalla varustettua versiota ei ole julkaistu DVD:nä eikä Blu-raynä.
Mira Luoti

| Mira Luoti |
| --- | --- |
 Mira Luoti Ilosaarirockissa vuonna 2012.
Henkilötiedot
Koko nimi:  Mira Anna Maria Luoti
Syntynyt: 28. helmikuuta 1978 (ikä 46) Pori
Ammatti:  laulaja, näyttelijä
Muusikko
Aktiivisena:  2002–
Tyylilajit:  poprock
Yhtyeet:  PMMP Maanalainen armeija
Levy-yhtiöt:  Sony Music (2016–2020) Mökkitie Records (2020–)
  [ Muokkaa Wikidatassa ] [ ohje ]  
Mira Anna Maria Luoti (s. 28. helmikuuta 1978 Pori) on suomalainen laulaja ja näyttelijä. Hän on ollut PMMP-yhtyeen toinen laulusolisti ja on esiintynyt myös musikaaleissa.
Ura

Luoti osallistui vuoden 2002 alussa Popstars-laulukilpailuun, jonka tarkoituksena oli muodostaa naisista koostuva pop-yhtye. Hän pääsi samaan Tiramisu-nimiseen ryhmään kuin kilpailun sittemmin voittaneet Ushma ja Susanna, mutta putosi ennen finaalia. Kilpailussa hän kuitenkin tutustui Paula Vesalaan ja perusti saman vuoden kesällä tämän kanssa PMMP:n.
PMMP lopetti uransa lokakuussa 2013 Hartwall Areenalla.
Luoti julkaisi tammikuussa 2016 ensimmäisen soolosinglensä ”Pinnan alla”. Samana vuonna julkaistiin singlet ”Puhu mulle hulluudesta”, ”Musta laatikko”, ”Lähiölaulu”, ”Tunnelivisio” sekä ”Sitä tipahtaa pimeyteen”. 16. syyskuuta 2016 Luoti julkaisi albuminsa Tunnelivisio. Luoti teki albumin yhdessä Arto Tuunelan kanssa.
Vuonna 2019 hän perusti Maanalainen armeija -yhtyeen Jouni Hynysen kanssa.
Ura > Teatteri

Luoti on ollut mukana myös UIT:n Ilon palasia -musikaalissa ja näytellyt Turun Kesäteatterissa Risto Räppääjä ja villi kone -näytelmässä. Nuoruudessaan Luoti on näytellyt myös Kaarinan nuorisoteatterissa. Luoti esiintyi Marco Bjurströmin ohjaamassa Rent-rockoopperassa Helsingin Aleksanterin teatterissa vuonna 2012. Syksyllä 2013 Luoti esiintyi Sleepy Sleepersistä kertovassa Kuka Mitä Häh? -musikaalissa.
Ura > Televisio

Luoti toimi vuoden 2011 Idols-laulukilpailun vierailevana tuomarina Kuopion koelauluissa. Syksyllä 2013 Luoti tuomaroi The Voice Kids -laulukilpailua yhdessä Elastisen ja Krista Siegfridsin kanssa. Luoti osallistui keväällä 2015 Tähdet tähdet -ohjelman toiselle kaudelle, mutta putosi kilpailusta jo toisena. Hän osallistui keväällä 2021 nähdylle Myyrä-televisiosarjan toiselle tuotantokaudelle, joka kuvattiin Latviassa.
Yksityiselämä

Luoti sai silloisen aviomiehensä Kristian Björkin kanssa kaksi lasta. Pariskunta jätti vuonna 2012 avioerohakemuksen. Kolmannen lapsen Luoti sai avopuolisonsa Mika ”AH” Haapasalon kanssa vuonna 2014. Pari erosi kesällä 2018, palasi vuonna 2019 jälleen asumaan yhteen, mutta erosi lopullisesti kesällä 2021. Luoti kihlautui joulukuussa 2021 Mökkitie Records -levy-yhtiön toimitusjohtaja Olli Saksan kanssa.
Julkaisut

Tunnelivisio (16. syyskuuta 2016)
Haureuden valtatiel (20. syyskuuta 2019)
Palkinnot

Teosto-palkinto vuonna 2009 yhdessä Jori Sjöroosin ja Paula Vesalan kanssa PMMP:n levystä Veden varaan.
Aiheesta muualla

Mira Luodin esittelysivu PMMP:n sivuilla (Arkistoitu – Internet Archive).
He-Man: Power of Grayskull

| He-Man: Power of Grayskull |
| --- | --- |

Kehittäjä:  Taniko
Julkaisija:  TDK Mediactive
Säveltäjä:  Allister Brimble
Julkaistu:  29. lokakuuta 2002
Lajityyppi:  toimintapeli
Pelimuoto:  yksinpeli
Alusta:  Game Boy Advance
Jakelumuoto:  Pelimoduuli
Lisää peliartikkeleitaVideopelien teemasivulla
Infobox OK  : 
Masters of the Universe – He-Man: Power of Grayskull on vuoden 2002 lokakuussa julkaistu videopeli Game Boy Advancelle. Se perustuu saman nimiseen animaatiosarjaan He-Man ja on ensimmäinen Game Boy Advance alustalle julkaistu He-Man-peli. Pelin kehittäjänä toimi Taniko.
Pelaaminen

Peli perustuu 1980-luvun suositun animaatiosarjan uusittuu versioon He-Man. He-Man: Power of Greyskull'ssa pelaaja pelaa pääsankarilla He-Manilla yhteensä 13 tasoisessa pelissä, tavoitteenaan päästä kohtaamaan ilkeä Skeletor. Päästäkseen Skeletorin luoksen pelaajan täytyy taistella erilaisia Skeletorin lähettämiä vihollisia vastaan ja kerätä avaimia päästäkseen tasosta toiseen lukittujen ovien kautta.
Aiheesta muualla

He-Man: Power of Grayskull Internet Movie Databasessa (englanniksi)
Masters of the Universe
| --- | --- |
He-Man:  He-Man (1983–1985) • Super He-Man (1990–1991) • He-Man (2002–2004) • Masters of the Universe: Revelation (tulossa) • Masters of the Universe (tulossa)
She-Ra:  She-Ra: Mahdin prinsessa (1985–1987) • She-Ra: Mahdin prinsessat (2018–2020)
Elokuvat:  The Secret of the Sword (1985, animaatio) • He-Man & She-Ra: A Christmas Special (1985, animaatio) • Masters of the Universe (1987) • Masters of the Universe (peruttu)
Hahmoja:  He-Man • Skeletor • Asemies • Teela • Petomies • Orko • Sy-Klone • Hordak • Mer-Man • Evil-Lyn • She-Ra
Tapahtumapaikkoja:  Eternia • Pääkallolinna
Videopelit:  The Power of He-Man (1983) • The Arcade Game (1987) • The Movie (1987) • The Super Adventure (1987) • Power of Grayskull (2002) • Defender of Grayskull (2005) • The Most Powerful Game in the Universe (2012)
↑  Matt Donnelly: ‘Masters of the Universe’ Movie Dead at Netflix After at Least $30 Million in Development; Mattel Shopping for New Buyer variety.com.  18.7.2023. (englanniksi)
He-Man valmiina neljänteen tasoon.
Mxyzptlk

Mister Mxyzptlk on DC Comicsin sarjakuvissa esiintyvä Teräsmiehen pitkäaikainen vastustaja, joka on aiheuttanut riesaa Metropoliksen asukkaille jo vuosikymmeniä. Hahmon on luonut Jerry Siegel ja sen ensimmäinen esiintyminen tapahtui jo vuonna 1944 tarinassa Superman #30. Mxyztplk esiintyi alun perin pienenä kaljuna miehenä violetissa puvussa, vihreässä rusetissa ja violetissa derbyhatussa. Tämä muutettiin futuristisen näköiseksi oranssiksi asuksi, jossa oli violetti koristelu ja valkoiset hiukset pään sivuilla 1950-luvun puolivälissä, vaikka keilahattu on edelleen mukautettu uuteen värimaailmaan.
Zrfffian rotuun kuuluva imppi Mxyzptlk, toisinaan myös Mr. Mxyzptlk, Mister Mxyzptlk tai (ensimmäisessä esiintymisessään) Mister Mxyztplk, on alun perin kotoisin viidennestä ulottuvuudesta, josta hän voi palata takaisin maailmaamme aina 90 päivän välein. Hän ei ole varsinaisesti paha tai rikollinen, hän haluaa lähinnä vain pitää hauskaa ja ärsyttää Teräsmiestä. Hahmolla on kyky vaikuttaa lähes mihin tahansa ja saattaa olla, että hänen voimiensa rajat ovat vain käsikirjoittajien mielikuvituksessa. Hänelle ei esimerkiksi tuota mitään vaikeuksia muuttaa pilvenpiirtäjää elolliseksi olennoksi tai ihmistä mallinukeksi.
Aiemmin Mxyzptlk voitiin palauttaa takaisin omaan ulottuvuuteensa huijaamalla häntä sanomaan nimensä takaperin (Kltpzyxm), mutta tämä oli niin sanottua pre-Crisis -aikaa. DC-universumin uudistuksen jälkeen Mxyzptlk palasi kyllä ensimmäisen uuden näyttäytymisensä jälkeen takaisin tällä keinolla, mutta seuraavalla kerralla hän muuttikin sääntöjä ja hänet piti saada maalaamaan naamansa siniseksi.
Tarinassa Emperor Joker Jokeri huijasi Mxyzptlkin antamaan hänelle lähes kaikki voimansa, jonka jälkeen Jokeri muutti todellisuuden omaksi vääristyneeksi kuvakseen. Myöhemmin Mxyzptlkin saatua voimansa takaisin hän palautti todellisuuden ennalleen.
Vuonna 2009 Mxyzptlk listattiin sijalle 76 IGN-sivuston laatimassa luettelossa sata suurinta sarjakuvarikollista kautta aikain.
Muissa medioissa > Televisio

Televisiosarjassa Teräsmieheni Mxyzptlkiä esitti Howie Mandel.
Televisiosarjassa Smallville Mxyzptlkiä esitti Trent Ford.
Televisiosarjassa Supergirl Mxyzptlkiä esitti Peter Gadiot ja myöhemmin Thomas Lennon.
Televisiosarjassa Superboy Mxyzptlkiä esitti Michael J. Pollard.
Muissa medioissa > Animaatio

Animaatiosarjassa Superystävät Mxyzptlkiä ääninäytteli Frank Welker.
Animaatiosarjoissa Superman: The Animated Series ja Justice League Action Mxyzptlkiä ääninäytteli Gilbert Gottfried.
Mxyzptlk esiintyi Batman – pelottomat sarjan jaksossa "Battle of the Superheroes!", jossa häntä ääninäytteli Kevin Michael Richardson.
Mxyzptlk teki cameo-roolin animaatioelokuvassa Teen Titans Go! vs. Teen Titans, jossa hän oli yksi Trigonin vangeista.
Muissa medioissa > Videopelit

Mxyzptlk esiintyy vuonna 2010 DC Universe Online -pelissä, jossa se ei ole pelattavana hahmona. Häntä ääninäytteli pelissä Shanon Weaver.
Pelissä Superman Returns Mxyzptlkiä ääninäytteli Dwight Shultz.
Peleissä Lego Batman 3: Beyond Gotham ja Lego DC Super-Villains Mxyzptlkiä ääninäytteli Gilbert Gottfried.
Ratchet & Clank (pelisarja)

| Ratchet & Clank |
| --- | --- |
Kehittäjä:  Insomniac Games (2002–) High Impact Games (2007–2008) Sanzaru Games (2009) Nihilistic Software (2011) Idol Minds (2012–2013) Tin Giant (2012) Mass Media (2014)
Lajityyppi:  seikkailupeli, tasohyppely, toimintapeli
Alusta:  PlayStation 2, PlayStation 3, PlayStation 4, PlayStation Portable, PlayStation Vita, PlayStation 5
Ensijulkaisu:  Ratchet & Clank (2002)
Viimeisin julkaisu:  Ratchet & Clank: Rift Apart (2021)
Aiheesta muualla
MobyGames
Lisää peliartikkeleitaVideopelien teemasivulla
| --- | --- |
2002: Ratchet & Clank
2003: Ratchet & Clank 2: Locked and Loaded
2004: Ratchet & Clank 3
2005: Ratchet: Gladiator
2006: 
2007: Ratchet & Clank: Size Matters
2007: Ratchet & Clank: Tools of Destruction
2008: Secret Agent Clank
2008: Ratchet & Clank: Quest for Booty
2009: Ratchet & Clank: A Crack in Time
2010: 
2011: Ratchet & Clank: All 4 One
2012: The Ratchet & Clank Trilogy
2012: Ratchet & Clank: QForce
2013: Ratchet & Clank: Nexus
2014: 
2015: 
2016: Ratchet & Clank
2017: 
2018: 
2019: 
2020: 
2021: Ratchet & Clank: Rift Apart
Ratchet & Clank on Insomniac Gamesin kehittämä seikkailu- tasohyppely- ja toimintapelisarja. Pelisarjaan kuuluu 18 peliä, joista osa on julkaistu käsikonsoleille, ja yksi mobiililaitteille. Peleissä ohjataan pääasiassa Ratchetia, joka kantaa ystäväänsä Clankia selässään. Toimimalla yhdessä käyttämällä erilaisia aseita ja varusteita he onnistuvat ratkaisemaan ongelmia ja pähittämään vihollisensa.
Alkuperäisen Ratchet & Clank -sarjan pelit (PS2 ja PS3) > Ratchet & Clank (2002)

Vuonna 2002 ilmestynyt sarjan ensimmäinen osa Ratchet & Clank alkaa Veldin-planeetalta, jossa mekaanikko Ratchet asuu haaveillen avaruudessa seikkailusta, samalla rakentaen omaa avaruusalustaan. Samaan aikaan Quartu-planeetalla pelin antagonistin, puheenjohtaja Drekin omistama robottitehdas tuottaa vääränlaisen robotin, jolle pian selviää Drekin suunnitelma rakentaa uusi planeetta hänen omalle kansalleen repimällä valtavia palasia muista planeetoista. Robotti onnistuu pakenemaan, mutta tekee pakkolaskun Veldinille. Ratchet löytää robotin ja nimeää tämän Clankiksi. Kun Clank kertoo Ratchetille Drekin suunnitelmista, lähtevät he yhdessä pysäyttämään tämän aikeet.
Alkuperäisen Ratchet & Clank -sarjan pelit (PS2 ja PS3) > Ratchet & Clank 2 : Going Commando

Ratchet & Clank 2 (2003) sijoittuu jonkin aikaa edellisen pelin tapahtumien jälkeen. Ratchetia ja Clankia haastatellaan TV:ssä heidän sankariteostaan, kunnes eräässä toisessa galaksissa toimivan suuryrityksen, Megacorpin johtaja, Abercrombie Fizzwidget näkee lähetyksen ja siirtää heidät avaruusristeilijälleen. Hän pyytää heiltä apua erään varastetun koekappaleen palauttamiseen. Ratchet saa kattavan taistelukoulutuksen matkan varrella.
Alkuperäisen Ratchet & Clank -sarjan pelit (PS2 ja PS3) > Ratchet & Clank 3

Ratchet & Clank 3 (2004) alkaa, kun Ratchet ja Clank nauttivat vapaa-ajastaan hulppeassa asunnossaan edellisen pelin tapahtumien jälkeen. Pian heille kuitenkin selviää, että Thyrranoid-sotajoukot ovat laukaisseet invaasion Ratchetin kotiplaneetalle, Veldinille. Hyökkäyksen takana on paha robotti, tohtori Nefarious, jonka tavoitteena on muuttaa kaikki elävät olennot roboteiksi. Ratchet ja Clank palaavat takaisin Solana-galaksiin, ja yhdessä galaktisten rangereiden avulla he taistelevat Thyrranoid-armeijaa vastaan.
Alkuperäisen Ratchet & Clank -sarjan pelit (PS2 ja PS3) > Ratchet: Gladiator

Ratchet Gladiator vie pelisarjan synkempään suuntaan. Ratchet kaapataan ilkeän mediamoguli Gleeman Voxin käskystä suosittuun holovid-ohjelmaan nimeltään Dreadzone. Ratchetin täytyy taistella pitääkseen itsensä ja ystävänsä elossa. Dreadzonen säännöt kieltävät Clankia auttamasta ystäväänsä, mutta Clank toimii pelissä Ratchetin tehtävien ohjaajana, joka antaa neuvoja ja henkistä tukea. Ratchetin kaulaan on asennettu niin kutsuttu Deadlock Collar, joka antaa tuskallisen sähköiskun hänen yrittäessään paeta. Gleeman Vox voi kuitenkin räjäyttää sen ja Ratchetin napin painalluksella. Lopulta Ratchetin täytyy yrittää pelastautua ja saattaa Vox-Networks tuhoon, jotta galaksi olisi turvallisempi paikka. Pelissä Ratchetin apuna on kaksi taistelurobottia, jotka auttavat Ratchetia pyörittämään nodecrankeja ja hakkeroimaan ns. Hacker Orbeja jne. Boteille on mahdollista ostaa lisäpäivityksiä sekä värjätä ja ostaa uusia päitä. Pelissä on myös cooperative-pelimuoto, jossa tarinaa pelataan kaksin. Toisin kuin yksinpelimoodissa, siinä ei ole taistelurobotteja pelaajien apuna, vaan toinen pelaajista ohjastaa aluksi Alfa Clankia tai jotakin muuta pelisarjan hahmoa.
Alkuperäisen Ratchet & Clank -sarjan pelit (PS2 ja PS3) > Ratchet & Clank: Size Matters

High Impact Games julkaisi vuonna 2007 Ratchet & Clank -pelin PlayStation Portablelle, jonka jälkeen kyseinen peli julkaistiin myöhemmin PlayStation 2:lle. Peli on saanut paljon hyviä arvosteluja, kuten muutkin Ratchet & Clank -sarjan pelit. Peli alkaa, kun Ratchet ja Clank tapaavat pikkutytön, joka aikoo tehdä kouluun esitelmän Ratchetista. Juoni huipentuu, kun salaperäiset teknomiitit nappaavat tytön. Pelissä käytetään kutistussädettä, jolla voi tutkia teknomiittien maailmankaikkeutta. Pääpomo pelissä on keisari Otto Destruct, joka aikoo tehdä Ratchet-klooniarmeijan, jotta hän saisi galaksin älykkäimmät olennot aivojensiirtokoneeseensa. Otto huijaa jo monesta Ratchet and Clankista tuttua Captain Qwarkia, että hän olisi muka Qwarkin isä. Pelin aseita mm. happohanska (pommiase), moukutin (pistooli), tärinäättöri (suurin osa aseista on edellisistä peleistä). Pelin tekstityksen saa myös suomen kielelle. Pelissä on moninpeli, jossa on neljä eri kenttää ja kaksi pelimuotoa; rautalombax, jossa voi toimia yhdessä tai olla vastakkain, toinen pelimuoto on lipunryöstö, jossa pitää varastaa vihollisen lippu ja viedä se omaan tukikohtaan.
Ratchet & Clank Future > Ratchet & Clank: Tools of Destruction

Ratchet & Clank: Tools of Destruction julkaistiin PlayStation 3:lle 14. marraskuuta 2007. Peli on sarjan ensimmäinen kokonaan suomeksi puhuttu osa. Hahmoja on kehitetty hieman takaisinpäin kohti ensimmäisen pelin kepeyttä. Kehitys aloitettiin kun Resistance: Fall of Man valmistui marraskuussa 2006. 
Peli alkaa siitä, kun ilkeä keisari Tachyon hyökkää planeetta Kerwanin Metropolis-kaupunkiin tuhotakseen Ratchetin. Ratchet ja Clank selviävät nipin napin Tachyonin joukoilta kaappaamalla keisari Tachyonin aluksen, jolla he joutuvat Polaris-nimiseen galaksiin. Clank alkaa nähdä mystisiä otuksia, zoneja, joilta hän kuulee Lombaxien salaisuudesta. Ratchet ja Clank aloittavat etsimisen uusien ystäviensä Talwynin, Cronkin ja Zephyrin kanssa. Ratchetia vastassa on myös grogia juova avaruusmerirosvokapteeni Slag. Pelin lopussa Ratchet voittaa Tachyonin ja zonit sieppaavat Clankin.
Ratchet & Clank Future > Ratchet & Clank: Quest for Booty

Ratchet & Clank: Quest for Booty jatkaa tarinaa siitä, mihin pelin edellinen osa jäi. Seikkailu alkaa, kun Ratchet ja Talwyn saavat Iris-supertietokoneelta vihjeen Clankin olinpaikasta. Heitä kehotettiin etsimään kapteeni Angstrom Darkwater, kirottu merirosvo, joka saattaa tietää tien salaperäisten zonien luo. Niinpä Ratchet ja Talwyn suuntaavat kohti Drogol-sektorilla sijaitsevaa Merdegraw-planeettaa. Planeetalla he kohtaavat tuttunsa Ruoste-Peten, joka myös etsii kapteeni Darkwateria. Kömmähdykseksi Ruoste-Pete herättää Darkwaterin pistämällä Slagin pään hänen vartaloonsa, mutta Slag ja Darkwater yhdistyivät yhdeksi robotiksi, joka muuttuu välillä Slagiksi ja Darkwateriksi. Lopulta tämä robotti aikoo ryöstää Hoolefar Islandin, mutta Ratchet tuhoaa Slagin ja Darkwaterin yhdistelmän. Slag kuitenkin selviää Ruoste-Peten kanssa. Pelin aikana Ratchet näki Clankin toisessa maailmassa, ja pelin lopussa Ratchet saa Clankin olinpaikan koordinaatit, jotka viittaavat tri. Nefariuksen uuteen maailmaan.
Peli tuli PlayStation Storeen ja Blu-Raylle 21. elokuuta 2008.
Ratchet & Clank Future > Ratchet & Clank: A Crack in Time

Ratchet & Clank -peli, jossa Ratchet yrittää pelastaa Clankin tohtori Nefarioukselta. Pelissä taistellaan universumin mahtavinta asetta, aikaa vastaan. Peli alkaa, kun Clank herää suuren kellon sisällä ja pakenee tohtori Nefarioukselta. Samaan aikaan Ratchet yhdessä kapteeni Qwarkin kanssa joutuu aika-aaltoon. He putoavat Quantos-planeetalle. Törmäyksessä Aphelion vaurioituu, ja he joutuvat hankkimaan zoneja korjaamaan sen. Pelin myöhemmissä planeetoissa Clank palaa Ratchetin luo. Ratchet tapaa ennen tätä mystisen lombaxin, Alister Azimuthin, joka haluasi palauttaa lombaxit takaisin virheensä takia. Lopussa kuitenkin kelataan aikaa ja tavataan jo alussa esiintynyt Flint Vorselon, Nefariouksen palkkasoturi.
Julkaistu syksyllä 2009.
Ratchet & Clank Future > Ratchet & Clank: Nexus

Ratchet & Clank: Nexus päättää Tools of Destruction -pelin aloittaman Future-saagan. Peli julkaistiin marraskuussa 2013.
Muut sarjan osat > Ratchet & Clank: Going Mobile

Vuonna 2005 julkaistiin matkapuhelimella pelattava Ratchet & Clank: Going Mobile. Peli ei edellisistä sarjan peleistä poiketen ole Insomniac Gamesin vaan Handheld Gamesin kehittämä. Pelissä Ratchet ja Clank joutuvat puhelimen sisälle.
Muut sarjan osat > Ratchet & Clank: Clone Home

Mobiilialustalle tehty peli, jonka kehitys lopetettiin kesken. Julkaisuaikataulu olisi ollut vuonna 2006.
Muut sarjan osat > Secret Agent Clank

Secret Agent Clank on High Impact Gamesin tuottama peli PlayStation Portablelle. Peli poikkeaa paljon entisistä Ratchet & Clank -peleistä.
Pelissä voi pelata Ratchetilla, Gadgeboteilla, Qwarkilla ja tietenkin itse Clankilla. Juoni alkaa siitä, kun Ratchet joutuu vankilaan epäiltynä galaksin arvokkaimman timantin varastamisesta Boltaire-museosta. Clankin tehtävänä on pelastaa Ratchet, joka on laittomasti pidätetty epämääräisissä olosuhteissa. Clank lähtee hakemaan ystävälleen oikeutta, ja matka vie hänet eri puolille avaruutta erikoisvartioiduista vankiloista aina tähtienvälisille kasinoille saakka. Clank voi turvautua omaan kamppailulajiinsa (Clank-Fu), ja hänellä on käytössään monia vempaimia kuten rusettirangi ja holomonokkeli. Clank pääsee myös hurjastelemaan urheiluautoilla, pikaveneillä ja lumilaudoilla. Apunaan Clankilla on kaksi pelattavaa sivuhahmoa: jakoavaintaan heilutteleva Ratchet ja tunaroiva supersankari Captain Qwark, joka kirjoittaa oman elämäkertansa vieden kaiken kunnian Clankilta seuraten tätä ympäri galaksia. Pelissä esiintyy myös Clankin vanha tuttu Klunk, joka on myös pelin päävastus.
Tällä kertaa High Impact Games ei tuonut mukanaan moninpelimahdollisuutta, sillä heidän suunnitelmansa oli keskittyä ainoastaan hyvän yksinpelin tekemiseen. Peli ilmestyi 2008 heinäkuussa PSP:lle. Myöhemmin Sanzaru Games teki pelistä PS2-version.
Muut sarjan osat > Ratchet & Clank: All 4 One

Ratchet & Clank: All 4 One julkaistiin PlayStation 3:lle lokakuussa 2011. Peliä voi pelata yksin tai yhteensä kolmen muun pelaajan kanssa. Hahmoina ovat Ratchet, Clank, Qwark ja tohtori Nefarious, joista kullakin on omat erityisaseensa, joskin erot hahmojen välillä ovat pääosin visuaalisia.
Muut sarjan osat > Playstation Move Heroes

Playstation Move Heroes julkaistiin 25. maaliskuuta 2011 Playstation 3:lle. Pelissä Playstationin kuusi suurinta sankaria
(Ratchet, Clank, Sly, Bentley, Jak ja Daxter) lyödään yhteen. Pelin alussa Ratchet ja Clank
taistelevat suurta tappajarobottia vastaan, jolla ei ole hyvät mielessä. Kesken taistelun Racthet ja Clank siepataan toiseen maailmaan. Jakin ja Daxterin maailmassa Jakin auto on otettu valtaan ja he taistelevat sitä vastaan, ja auton tuhoudutta heidät siepataan toiseen maailmaan. Sly ja Bentley, kotikaupungissaan Pariisissa ovat aikeissa vapauttaa Murrayn tarkimmin vartioidusta vankilasta. Juuri kun Slyn köysi katkeaa, aika pysähtyy ja heidät siirretään samaan maailmaan Ratchetin, Clankin, Jakin ja Daxterin kanssa. Pelin tarkoitus on auttaa heidät pois sieltä. Pelissä on erilaisia tasoja, jotka pitää saada läpi, esim. yhdessä tasossa pitää keilata ja toisessa taas pitää ohjata frisbeetä.
Muut sarjan osat > The Ratchet & Clank: Trilogy

The Ratchet & Clank Trilogy julkaistiin 27. kesäkuuta 2012 PlayStation 3:lle. Se sisältää kaikki kolme alkuperäistä PlayStation 2:n Ratchet & Clank -peliä. Grafiikat tukevat 3D- ja 1080p-muotoja. Pelissä on myös Ratchet & Clank 3:n moninpeli internetin kautta.
Muut sarjan osat > Ratchet & Clank: Q-Force

Ratchet & Clank: Q-Force (Pohjois-Amerikassa Full Frontal Assault) julkaistiin 30.11.2012 PS Storeen PS3-konsolille ja PS Vitalle (tulee myös Blu-Ray Discille Euroopassa). Peli palaa kolmannen persoonan kameraan, kuten alkuperäisessä sarjassa, ja sisältää moninpelitilan. Pelissä on sama moottori kuin All 4 One:ssa, eli Insomniac Engine.
Insomniac Games ilmoitti pelin juhlistavan sarjan kymmenettä vuosipäivää. Peli tukee myös Cross-Play:tä ja Cross-Savea.
Muut sarjan osat > Ratchet & Clank (2016)

Ratchet & Clank on vuonna 2016 PlayStation 4:lle ilmestynyt uusintaversio alkuperäisestä Ratchet & Clank -pelistä. Pelin tarinan pohjalta on myös tehty Ratchet & Clank -elokuva.
Muut sarjan osat > Ratchet & Clank: Rift Apart

Ratchet & Clank: Rift Apart on ensimmäinen pelisarjan PlayStation 5:lle julkaistu osa.